[bookmark: _Hlk59378065]ШИНЖЛЭХ УХААН, ТЕХНОЛОГИЙН ТУХАЙ ХУУЛЬД
НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ҮР 
НӨЛӨӨГ ҮНЭЛСЭН ТАЙЛАН

НЭГ.ЕРӨНХИЙ ЗҮЙЛ
Энэхүү үнэлгээг Монгол Улсын Их Хурлын гишүүн ...-аас боловсруулсан Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн  төслийн зүйл, заалтад Хууль тогтоомжийн тухай хуулийн[footnoteRef:1] 17 дугаар зүйлд заасны дагуу дүн шинжилгээ хийх, үр нөлөөг тооцож, давхардал, хийдэл, зөрчлийг илрүүлэн, хуулийн зүйл, заалтыг ойлгомжтой, хэрэгжих боломжтой байдлаар боловсруулах, улмаар төслийн чанарыг сайжруулахад энэхүү тайлангийн ажлын гол зорилго оршино. [1:  https://www.legalinfo.mn/law/details/11119] 

Үнэлгээ хийхээр сонгож авсан хуулийн төсөл нь хуульд нэмэлт, өөрчлөлт оруулах хуулийн төсөл[footnoteRef:2] хэлбэрээр боловсруулагдсан байна. [2:  25.1.Дараах тохиолдолд хуульд нэмэлт, өөрчлөлт оруулах тухай хуулийн төсөл боловсруулна:
25.1.4.тухайн хуулиар зохицуулж байгаа нийгмийн харилцааны төлөв байдал, агуулгад ихээхэн өөрчлөлт гарч, түүнтэй уялдуулан хуулийг өөрчлөх шаардлагатай болсон.] 

Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төслийн /цаашид “хуулийн төсөл” гэх/ үр нөлөөг үнэлэх ажиллагааг Засгийн газрын 2016 оны 05 дугаар тогтоолын 3 дугаар хавсралтаар баталсан “Хуулийн төслийн үр нөлөөг тооцох аргачлал”-д[footnoteRef:3] /цаашид “Аргачлал” гэх/ заасны дагуу дараах үе шаттайгаар хийлээ. [3:  https://www.legalinfo.mn/annex/details/7335?lawid=11993] 

1.Шалгуур үзүүлэлтийг сонгох, хуулийн төслөөс үр нөлөө тооцох хэсгээ тогтоох; 
2.Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох; 
3.Үр дүнг үнэлэх, зөвлөмж өгөх.
ХОЁР.ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН БАЙДАЛ, ҮНДЭСЛЭЛ
Энэхүү үнэлгээний ажлыг хийж гүйцэтгэхдээ хуулийн төслийн зорилго, хамрах хүрээ, зохицуулах асуудалтай уялдуулан Аргачлалын 2.9-д[footnoteRef:4] заасныг үндэслэн 6 шалгуур үзүүлэлтээс дараах 4 шалгуур үзүүлэлтийг сонголоо. Үүнд: [4:  2.9.... тухайн боловсруулж байгаа хуулийн төслийн зорилго, хамрах хүрээ, зохицуулах асуудалтай уялдуулан нэг, эсхүл хэд хэдэн шалгуур үзүүлэлтийг сонгож болно. ] 

1.Зорилгод хүрэх байдал 			
2.Практикт  хэрэгжих боломж 			
3.Ойлгомжтой  байдал; 			
4.Харилцан  уялдаа зэрэг болно.	
Шалгуур үзүүлэлтийг сонгосон үндэслэл:
· Зорилгод хүрэх байдал
Энэхүү үнэлгээний үндсэн зорилго нь тухайн хуулийн төслийн зохицуулалт анх дэвшүүлсэн зорилго буюу тулгамдсан асуудлыг шийдвэрлэж чадах эсэхийг тогтоох явдал юм. Иймд хуулийн төслийн зохицуулалт нь хуулийн төслийн үзэл баримтлал буюу хуулийн төслийг боловсруулах болсон үндэслэл, шаардлагад нийцсэн байдал, мөн түүнийг тодорхой илэрхийлсэн зохицуулалтын хувилбарыг агуулсан байдлыг тогтооход энэхүү шалгуур үзүүлэлт чиглэнэ.
· Практикт хэрэгжих боломж
Хуулийн төслийн үзэл баримтлалд тусгагдсан төслийг хэрэгжүүлэх боломж, хуулийн төслийг хэрэгжүүлэх субьектийн чадавх, хуулийн зохицуулалтыг хэрэгжүүлэх бодит боломж,  шинжлэх ухаан технологийн салбарын  өмнө тулгарч буй өнөөгийн хүндрэл бэрхшээлийг танин мэдэж, түүнийг оновчтой хэлбэрээр хэрэгжүүлэх хувилбарыг тодорхойлохыг зорилоо.
· Ойлгомжтой байдал
Хуулийн зохицуулалт нь түүнийг хэрэглэх, хэрэгжүүлэх субьектийн хувьд ойлгомжтой байх нь хэрэгжилтийн үр дүнд шууд нөлөөлдөг. Хууль тогтоомжийн тухай хуульд зааснаар хуулийн төслийн бүтэц, хэлбэрийн хувьд логик дараалалтай, хэл зүй, найруулгын хувьд тодорхой, ойлгоход энгийн байхаар томьёологдсон байх шаардлага тавигддаг. Энэхүү хуулийн төсөл нь Хууль тогтоомжийн тухай хууль, Аргачлалд заасан шаардлагыг хангасан эсэхийг тогтоох зорилгоор уг шалгуур үзүүлэлтийг сонгосон болно.
· Харилцан уялдаа
Хуулийн төслийн зүйл заалт нь бусад одоо хүчин төгөлдөр мөрдөгдөж байгаа бусад хууль тогтоомж болон төсөлд тусгагдсан зохицуулалт нь өөр хоорондоо хэрхэн нийцэж байгаа байдал, хуулийн төслөөр үүрэг хүлээсэн субьектүүдийн чиг үүргийн давхардал, зөрчилдөөнгүй байх шаардлагатай. Иймд Хууль тогтоомжийн тухай хуулийн 29 дүгээр зүйлд заасан агуулгын шаардлагыг   хангасан эсэхийг шалгах зорилгоор тус шалгуур үзүүлэлтийг сонгож байна.
Монгол Улсын Засгийн газрын 2016 оны 59 дүгээр тогтоолын 4 дүгээр хавсралтаар баталсан “Хууль тогтоомжийг хэрэгжүүлэхтэй холбогдон гарах зардлын тооцоог хийх аргачлал”-ын дагуу хуулийн төслийг хэрэгжүүлэхтэй холбоотой гарах зардлын тооцоог тусгайлан хийсэн тайланг гаргасан тул “зардал тооцох” шалгуур үзүүлэлтийг энэхүү тайланд сонгогдоогүй болно.
ГУРАВ.ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ
 ТОГТООСОН БАЙДАЛ
	 Сонгосон 4 шалгуур үзүүлэлтийн дагуу үр нөлөөг үнэлэхэд хамруулах хэсэг, түүнийг шалгах хэрэгслийг дараах байдлаар тогтоолоо.
 Хүснэгт 1
	№
	Шалгуур үзүүлэлт
	Үр нөлөөг үнэлэх хэсэг
	Шалгах хэрэгсэл

	1
	Зорилгод хүрэх байдал 
	Хуулийн төслийн холбогдох зохицуулалт 
	Хуулийн төслийн үзэл баримтлалд дэвшүүлсэн зорилтыг хангах эсэхэд дүн шинжилгээ хийх 

	2
	Практикт хэрэгжих боломж	 
	Хуулийн төслийн 1 дугаар зүйл буюу 29 дүгээр зүйлийн 29.2, 29.5,29.6 дахь хэсэг
	Хуулийн төслийн зохицуулалтад хамрагдах эрх бүхий этгээд болон төлөөлөлтэй ярилцлага зохион байгуулах, холбогдох байгууллагуудын статистик мэдээ, хуулийн төсөлд ирүүлсэн саналуудад дүн шинжилгээ хийх

	3
	Ойлгомжтой байдал 				
	Хуулийн төслийн зохицуулалтыг бүхэлд нь хамруулах 
	Хууль тогтоомжийн тухай хуулийн 23,  28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан эсэхийг шалгах

	4
	Харилцан уялдаа 
	Хуулийн төслийн зохицуулалтыг бүхэлд нь хамруулах
	Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.7, 29.1.10-т болон Аргачлалын 4.10-т заасан шаардлага, шалгуурыг хангасан шалгах 



1.Шалгуур үзүүлэлт: Зорилгод хүрэх байдал
	Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төслийн үзэл баримтлал[footnoteRef:5]-д тусгагдсан хуулийн төсөл боловсруулах болсон үндэслэл, хэрэгцээ шаардлагад тухайн хуулийн төслийн зорилго, зохицуулалт нь нийцэж байгаа эсэхэд дүн шинжилгээ хийхийг зорьсон. Үүний дагуу хуулийн төслийн үзэл баримтлалтай танилцан судалж, үзэл баримтлал болон хуулийн төслийн зорилго, түүнийг хангахад чиглэсэн зохицуулалтуудыг харьцуулан дүн шинжилгээ хийлээ. [5:   “Шинжлэх ухаан технологийн тухай хуульд нэмэлт, өөрчлөлт оруулах тухай хуулийн төслийн үзэл баримтлал”] 

Хуулийн төслийн үзэл баримтлал, хуулийн төслийн бүтэц, зохицуулах зүйл, агуулгад дүн шинжилгээ хийхэд Шинжлэх ухаан, технологийн тухай хуулийн зохицуулалтыг боловсронгуй болгож, дараах асуудлуудыг шинэчлэхээр зорьсон байна.
[bookmark: _Hlk155283455]Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төсөл нь 5 зүйлээс бүрдэх ба тэдгээрт дараах асуудлыг тусган зохицуулахаар боловсруулжээ. Үүнд:

	1.Шинжлэх ухаан, технологийг хөгжүүлэх тэргүүлэх  чиглэлийг тодорхойлоход дижитал болон ногоон эдийн засгийн шилжилтийг дэмжихэд чиглэх шалгуур үзүүлэлтийг бий болгохыг чухалчилж энэ зохицуулалтын шалгуур үзүүлэлтийг нэмж тусгахаар төсөл боловсруулна. 
	2.Төрийн өмчит эрдэм шинжилгээний байгууллагын үйл ажиллагааг хараат бусаар хэрэгжүүлэх эдийн засгийн баталгааг төр өөрөө хариуцах зохицуулалтыг бий болгоно.
3.Шинжлэх ухаан, технологийн хүний нөөцийг бэлтгэх, хөгжүүлэхэд чиглэгдсэн сум, тосгон дахь төрийн болон орон нутгийн өмчийн шинжлэх ухаан, технологийн салбарын ажилтнуудад ажилласан жилийг харгалзан улсын төсвөөс мөнгөн тэтгэмж олгож байх зохицуулалтыг бий болгоно.
4.Шинжлэх ухаан, технологийг хөгжүүлэх судалгаа хөгжүүлэлтийн ажилд Засгийн газраас тогтмол санхүүжилтийг жил бүр олгож байх зохицуулалтыг бий болгохоор төсөлд тусгана.
5.Шинжлэх ухааны салбарын нэгдсэн төсвийн төсөлд эрдэм шинжилгээний байгууллагын үйл ажиллагаа, хөрөнгө оруулалтын зардлаас гадна үндэсний шинжлэх ухаан, технологийн сангийн болон их сургуулийн эрдэм шинжилгээний зардал, эрдэм шинжилгээний ажилтны мэдлэг, ур чадварыг дээшлүүлэх, тэдний нийгмийн баталгааны асуудлыг шийдвэрлэх болон эрдэм шинжилгээний байгууллагын үйл ажиллагаанд шаардлагатай бусад хөрөнгө оруулалтын зардлыг тусгах зохицуулалтыг оруулна.
6.Эрдэм шинжилгээний ажилтны цалин хөлс нь албан тушаалын цалин болон албан ажлын онцгой нөхцөлийн, ттөрийн алба хаасан хугацааны, зэрэг дэвийн, докторын, мэргэшлийн зэргийн нэмэгдлээс бүрдэх бөгөөд тэдгээрийн хувь хэмжээг Засгийн газар тогтоож байх зохицуулалтыг төсөлд тусгана.
7.Эрдэм шинжилгээний байгууллага арилжааны данстай байх бөгөөд судалгаа хөгжүүлэлтийн ажлын санхүүжилтийн гүйлгээг уг дансаар хийж байх зохицуулалтыг бий болгохоор тусгана.
8.Эрдэм шинжилгээний ажилтны иргэн, хуулийн этгээд, нутгийн захиргааны байгууллагын захиалгаар судалгаа хөгжүүлэлтийн ажил гүйцэтгэсэн бол захиалагчаас нэмэгдэл цалин, урамшуулал, бусад дэмжлэг авах нийгмийн баталгаан дээр төрийн захиалгыг оруулж нийгмийн баталгаагаар хангагдах эрхийг нээж өгөхөөр төсөл боловсруулна.
9.Судалгаа хөгжүүлэлтийн ажил эрхэлж байгаль, нийгмийн шинэ үзэгдэл, зүй тогтол, хуулийг тодорхойлж, шилдэг бүтээл туурвисан эрдэм шинжилгээний ажилтан, судлаачид “байгаль, нийгмийн ухааны шагнал” олгодгийг салгаж, байгалийн ухааны болон нийгмийн ухааны шагнал болгохоор төсөл боловсруулна.
[bookmark: _Hlk73609094]Дээрх зохицуулалтыг авч үзвэл эдгээр нь хуулийн төслийн үзэл баримтлалаар хангахаар зорьсон зорилтоо биелүүлэх үндэслэл болно гэж үзэж байна.
2.Шалгуур үзүүлэлт: Практикт хэрэгжих боломж
Хуулийн төслийг практикт турших гэсэн шалгах хэрэгсэл нь ихээхэн цаг хугацаа, хүн хүч, зардал шаарддаг тул энэ тохиолдолд хуулийн төслийн зохицуулалтыг “Практикт хэрэгжих боломж” шалгуур үзүүлэлтээр шалган, бодит байдалд хэрэгжих боломжтой эсэх, хэрэгжүүлэгч субьектүүдэд ачаалал, бэрхшээл учруулах эсэх, учирч болох эрсдэлийг бууруулах арга зам байгаа эсэхийг тодруулахыг зорилоо. 
Энэхүү шалгуур үзүүлэлтийн хүрээнд энэ чиглэлээр үйл ажиллагаа явуулдаг төрийн бус байгууллага, иргэний нийгмийн төлөөлөлтэй санал солилцсон болно. Түүнчлэн холбогдох байгууллагын статистик мэдээ, хуулийн төсөлд ирүүлсэн саналуудад дүн шинжилгээ хийж шалгасан. 
Иймд уг хуулийн төсөлд тусгасан зүйл заалт бүрийн агуулгыг нягтлан, томьёоллыг тодруулах нь зүйтэй гэж үзэж байна.
3.Шалгуур үзүүлэлт: Ойлгомжтой эсэх
  “Ойлгомжтой байдал” гэсэн шалгуур үзүүлэлтийн хүрээнд Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төслийг боловсруулахдаа Хууль тогтоомжийн тухай хуулийн 23, 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан эсэхэд үзлэг хийх, хянах байдлаар энэхүү үнэлгээг гүйцэтгэлээ. Мөн хуулийн төсөлд холбогдох байгууллагуудаас ойлгомжтой болгох чиглэлээр ирүүлсэн санал байгаа эсэхийг нягтлан,  анализ хийлээ.
Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн  төсөл нь бүтэц төрлийн хувьд хуульд нэмэлт, өөрчлөлт оруулах төслийн хэлбэрээр бичигдсэн.
Хуулийн төслийн бүтцийн дугаарлалт нь  хуульд заасан шаардлагыг хангасан байна. Бие даасан санаа бүрийг тусгай зүйлд тусгаж, заалт нь нэг өгүүлбэрээр илэрхийлэгдсэн, төслийн бүтэц нь Хууль тогтоомжийн тухай хуулийн 28 дугаар зүйлийн 28.3-т заасанд нийцсэн байна.  
[bookmark: _Hlk59372208]Мөн хуулийн төсөл нь Хууль тогтоомжийн тухай хуулийн 29 дүгээр зүйлд заасан тухайн хуулиар зохицуулах нийгмийн харилцаанд хамаарах асуудлыг бүрэн тусгасан байх, үүнд  хүрээнээс хальсан асуудлыг тусгахгүй байх шаардлага, 30 дугаар зүйлд заасан хэл зүй, найруулгын нийтлэг шаардлагад нийцсэн байна.
Түүнчлэн хуулийн төслийн зарим нэр томьёог жигдлэх, найруулгыг ойлгомжтой томьёолох нь зүйтэй. 
4.Шалгуур үзүүлэлт: Харилцан уялдаатай байдлыг хангасан эсэх
“Харилцан уялдаа” гэсэн шалгуур үзүүлэлтийн хүрээнд хуулийн төслийн үр нөлөөг шалгахдаа Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн  төслийн тодорхой зүйл заалтыг бус хуулийн төслийг бүхэлд нь шалгахыг зорилоо.
Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.7–д болон “Хуулийн төслийн үр нөлөө тооцох аргачлал”-ын 4.10-т заасан шаардлага, шалгуурын дагуу үнэлсэн болно. Үүнд:
· Монгол Улсын Хууль тогтоомжийн тухай хуулийн 29 дүгээр зүйлд заасан шаардлагыг хангасан эсэх:
Хүснэгт 2
	д/д
	Шалгах асуулт
	Шаардлагыг хангасан эсэх

	1
	29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх;
	Үндсэн хуульд заасан зарчмыг хангахад чиглэсэн бөгөөд ямар нэгэн байдлаар зөрчилдөөгүй байна. 


	2
	29.1.5.зүйл, хэсэг, заалт нь хоорондоо зөрчилгүй байх;
	Төслийн зүйл, хэсэг, заалт хоорондоо зөрчилдөөгүй байна. 

	3
	29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх;
	Тодорхой хуулиас эш татсан хэсэг, заалт байхгүй болно. 



· Хуулийн төслийн үр нөлөө тооцох аргачлалын 4.10-т заасан шалгуурыг хангасан эсэх. Зөвхөн хуулийн төсөлд тусгагдсан асуудлаар авч үзсэн болно. 
Хүснэгт 3
	д/д
	Асуулт
	Хариулт
	Дүн шинжилгээ

	
1
	Хуулийн төслийн зохицуулалт тухайн хуулийн зорилттой нийцэж байгаа эсэх;
	Тийм
	Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн  төслийн зохицуулалт нь үзэл баримтлалд тусгагдсан зорилтыг бүрэн хангаж байна. 

	  2 
	Хуулийн төслийн “Хууль тогтоомж” гэсэн хэсэгт заасан хуулиудын нэр тухайн харилцаанд хамаарах хууль мөн эсэх; 
	Үгүй
	Энэхүү шаардлагыг хангасан  байна. 

	3
	Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх;
	Тийм
	Хяналтаар зөрчилдсөн тайлбарлах  шаардлагатай нэр томьёо илрээгүй болно. 

	4
	Хуулийн төслийн зүйл, заалт тухайн хуулийн төсөл болон бусад хуулийн заалттай нийцэж байгаа эсэх;
	Тийм
	Зарчмын зөрөөтэй ямар нэгэн асуудал дүн шинжилгээний хүрээнд илрээгүй болно.


	5
	Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх;
	Тийм
	Хяналтаар давхардсан, зөрчилтэй зохицуулалт илрээгүй болно. 

	6
	Хуулийн төслийг хэрэгжүүлэх этгээдийг тодорхой тусгасан эсэх;
	Тийм
	Хуулийн төслийг хэрэгжүүлэгч субъектийн эрх үүргийг ялган тодорхойлсон байна. 

	7
	Хуулийн төсөлд шаардлагатай зохицуулалтыг орхигдуулсан эсэх
	Үгүй
	Хуулийн төсөлд шаардлагатай зохицуулалтыг орхигдуулаагүй болно. 

	8
	Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх;
	Үгүй
	Хяналтаар ямар нэгэн зөрчилтэй зохицуулалт илрээгүй.

	9
	Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх;
	Тийм
	Иргэний нийгмийн, төрийн бус байгууллага, мэргэжлийн холбоодын эрх, үүргийг тусгасан тусгайлан зохицуулалт хийгдээгүй болно. 

	10
	Татварын хуулиас бусад хуулийн төсөлд албан татвар, төлбөр, хураамж тогтоосон эсэх;
	Үгүй
	Хяналтаар ямар нэгэн зөрчилтэй зохицуулалт илрээгүй.

	12
	Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх;
	Үгүй
	Хяналтаар ямар нэгэн зөрчилтэй зохицуулалт илрээгүй.

	13
	Хуулийн төслийн зүйл, заалт жендерийн эрх тэгш байдлыг хангасан эсэх;
	Тийм 
	Хуулийн төсөлд  бүх шатны  байгууллагыг өмчийн хэлбэр үл харгалзан хэрэгжүүлэхээр туссан. 

	14
	Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх;
	Үгүй
	Хуулийн төсөлд тусгайлан зохицуулалт тусгагдаагүй. 

	15
	Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх;
	Үгүй
	Хяналтаар энэ төрлийн зөрчил илрээгүй. 

	16
	Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх.
	Тийм
	Тухайн хуулийг зөрчсөн этгээдэд хүлээлгэх хариуцлагыг энэ хуульд зааснаар зохицуулахаас гадна Зөрчлийн тухай болон Зөрчил шалган шийдвэрлэх тухай хуульд өөрчлөлт оруулахаар заасан байна.



Энэхүү шалгуур үзүүлэлтийн дагуу дүн шинжилгээ хийж үзэхэд хуулийн төслийн  хэсэг, заалт хоорондоо болон Монгол Улсын Үндсэн хууль, бусад хүчин төгөлдөр үйлчилж байгаа хууль тогтоомжид зарчмын хувьд зөрчилдөөгүй байна.
ДӨРӨВ.ҮР ДҮНГ ҮНЭЛЖ, ЗӨВЛӨМЖ ӨГӨХ
Энэхүү үр нөлөө тооцох үнэлгээг Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төслийн үзэл баримтлалын хүрээнд хийж гүйцэтгэлээ.
Үнэлгээнд хуулийн төсөл, үзэл баримтлалаас гадна тайлан мэдээ, холбогдох хууль тогтоомж болон хуулийн төслийн хэлэлцүүлгийн явцад гарсан санал зэрэг нэмэлт материалыг ашигласан.
Хуулийн төсөлд нь дэвшүүлсэн зорилгоо хангасан эсэх, практикт хэрэгжих боломжтой эсэх, бусад хууль тогтоомжтой хэрхэн уялдсан, хуулийн төслийн найруулга, хэл зүй ойлгомжтой эсэх гэсэн шалгуур үзүүлэлт тус бүрээр хийгдсэн үнэлэлтийг нэгтгэн дараах дүгнэлтийг гаргаж, Зөвлөмж боловсруулсан болно.
1.Зорилгод хүрэх байдал:
Зорилгод хүрэх байдал шалгуур үзүүлэлтийн хүрээнд Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн  төсөл нь батлагдсан үзэл баримтлалд тусгагдсан зорилтуудыг хангахад чиглэж, ардчилсан, хүмүүнлэг, ёс зүйг дээдэлсэн шинжлэх ухаан, технологийг хөгжүүлэх төрийн дэмжлэгийг бодитой хэрэгжүүлэхэд шаардлагатай санхүүжилт, төсөв, татвар, төрийн өмчийн худалдан авалт, тусгай зөвшөөрөл, хүний нөөцийн цогц зохицуулалт хангалтгүй байгааг засаж сайжруулах бөгөөд судалгаа, хөгжүүлэлтийн санхүүжилтийн тогтвортой, урт хугацааны эх үүсвэрийг баталгаажуулах, эдийн засгийн баталгааг хуульчлах, инновацын үр дүнг бодитоор арилжаалах эрх зүйн зохицуулалтыг илүү тодорхой болгоход чиглэсэн зохицуулалтууд тусгагдсан байна.
2.Практикт хэрэгжих боломжийг хангасан байдал: 
Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төслийн талаар шинжлэх ухааны байгууллага, хүрээлэнгүүд болон  эрдэмтэн мэргэд, эрдэм шинжилгээний ажилтан тэдний төлөөлөл болох зарим иргэд, түүнчлэн энэ чиглэлээр үйл ажиллагаа явуулдаг төрийн бус байгууллага, иргэний нийгмийн төлөөлөлтэй санал солилцсон болно. Түүнчлэн холбогдох байгууллагын статистик мэдээ, хуулийн төсөлд ирүүлсэн саналуудад дүн шинжилгээ хийсэн. 
3.Ойлгомжтой байдал:
Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төсөл нь Хууль тогтоомжийн тухай хуулийн 23, 28, 29, 30 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан байна.
	4.Харилцан уялдаатай байдал
Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төслийн тодорхой зүйл заалтыг бус хуулийн төслийг бүхэлд нь шалган үзэхэд Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.7 –д заасан шаааодлагыг хангаж боловсруулсан гэж үзлээ.
Түүнчлэн төслийг хуулийн төслийн үр нөлөө тооцох аргачлалын 4.10-т заасан шаардлага, шалгуур үзүүлэлтийн дагуу дүн шинжилгээ хийж үзэхэд хуулийн төслийн зүйл заалт өөр хоорондоо болон Монгол Улсын Үндсэн хууль, бусад хүчин төгөлдөр үйлчилж байгаа хууль тогтоомжтой зөрчилдөөгүй байна.
Үнэлгээний үндсэн дээр зөвлөмж гаргах нь:
Шинжлэх ухаан, технологийн тухай хуульд нэмэлт, өөрчлөлт оруулах тухай хуулийн төслийн үр нөлөө тооцох судалгааны ажлын явцад гарсан дутагдалтай асуудал дээр биечлэн туслан засаж сайжруулах чиглэлээр санал бодлоо илэрхийлж хамтарч ажилласан болно.
Түүнчлэн хуулийн нэмэлт, өөрчлөлтийн гол чиглэл нь төрийн дэмжлэгийг бодит хэрэгжих эдийн засгийн баталгаа болгон бэхжүүлэх явдал бөгөөд энэ салбарын нэгдсэн төсөв, суурь санхүүжилт, лабораторийн хэвийн ажиллагаа, судлаачдын хөдөлмөрийн үнэлэмж, орон нутгийн тэтгэмж, татвар, гаалийн хөнгөлөлт, судалгааны тусгай худалдан авалт, инновацын уян хатан арилжаажуулалтын зохицуулалтыг улам бүр боловсронгуй болгож байх шаардлагатай гэж үзэж байна.



----оОо----

